b'\n_START_ARTICLE_\nDomenico Modugno\n_START_SECTION_\n\xc5\xbdivljenjepis\n_START_PARAGRAPH_\n\xc5\xbde v otro\xc5\xa1tvu je Domenico \xc5\xbeelel postati igralec ter se po voja\xc5\xa1kem slu\xc5\xbeenju vpisal na igralsko \xc5\xa1olo. Prejel je nekaj vlog v filmih, leta 1955 pa se je za\xc4\x8del ukvarjati s petjem._NEWLINE_Leta 1958 je na sanremskem festivalu s pesmijo Nel blu, dipinto di blu zasedel prvo mesto in se tako uvrstil na Pesem Evrovizije. Modugno je sam napisal besedilo pesmi ter jo skomponiral. Na Evroviziji je sicer zasedel tretje mesto, a je pesem pod naslovom Volare postala najve\xc4\x8dja uspe\xc5\xa1nica med vsemi evrovizijskimi popevkami. Leta 1958 je za to pesem prejel tudi dva grammyja._NEWLINE_Italijo je na Evroviziji znova predstavljal prihodnje leto. Njegova pesem Piove, s katero je zmagal na sanremskem festivalu leta 1959, je na Evroviziji 1959 zasedla 6. mesto, a je tudi tokrat postala najbolj priljubljena skladba izmed vseh evrovizijskih pesmi. Pesem je po izboru zaslovela pod naslovom Ciao ciao bambina._NEWLINE_Na festivalu San Remu je zmagal \xc5\xa1e leta 1962 s pesmijo Addio addio in leta 1966 s pesmijo Dio come ti amo._NEWLINE_Leta 1896 se je Modugno podal v politiko kot \xc4\x8dlan Italijanske radikalne stranke ter bil junija 1987 izvoljen v Torinu za poslanca v italijanski parlament._NEWLINE_Domenico Modugno je umrl 6.avgusta 1994 na svojem domu.'